CELEX: 62014TN0020
Language: et
Date: 2014-01-08 00:00:00
Title: Kohtuasi T-20/14: 8. jaanuaril 2014 esitatud hagi – Nguyen versus parlament ja nõukogu

14.4.2014   
            
            
               ET
            
            
               Euroopa Liidu Teataja
            
            
               C 112/42
            
         8. jaanuaril 2014 esitatud hagi – Nguyen versus parlament ja nõukogu
   (Kohtuasi T-20/14)
   2014/C 112/55
   Kohtumenetluse keel: prantsuse
   
      Pooled
   
   
      Hageja: Huynh Duong Vi Nguyen (Woluwe-Saint-Lambert, Belgia) (esindaja: advokaat M. Velardo)
   
      Kostjad: Euroopa Liidu Nõukogu ja Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada (Euroopa Parlamendi ja nõukogu määrusega (EL, Euratom) nr 1023/2013 (millega muudetakse Euroopa Liidu ametnike personalieeskirju ja Euroopa Liidu muude teenistujate teenistustingimusi) (avaldatud Euroopa Liidu Teatajas L 287 29. oktoobril 2013) muudetud personalieeskirjade V lisa artikkel 7 (lisapuhkus töötamiskohast päritolukohta sõiduks) ja personalieeskirjade VII lisa artikkel 8 (sõidukulud) osas, milles õigus sõidukulude hüvitamisele ja lisapuhkusele töötamiskohast päritolukohta sõiduks on seotud välismaal elamise või kodumaalt lahkumise toetusega;
            
         
               —
            
            
               kohustada kostjat hüvitama hagejale tekkinud varaline kahju summas 169 051,96 eurot ja mittevaraline kahju summas 40 000 eurot;
            
         
               —
            
            
               kohustada kostjat tasuma tekkinud varalise ja mittevaralise kahju summa pealt intressi määraga 6,75;
            
         
               —
            
            
               mõista kostjalt välja kohtukulud, mida hageja kandis käesolevas menetluses.
            
         
      Väited ja peamised argumendid
   
   Hageja, kelle päritolukoht on New York, ent kes ei saa välismaal elamise või kodumaalt lahkumise toetust ja kaotab seetõttu Euroopa Liidu ametnike personalieeskirjade reformi järel õiguse kindlasummalisele sõidukulude hüvitisele ja kahe ja poole päeva pikkusele lisapuhkusele töötamiskohast päritolukohta sõiduks, esitab oma hagi põhjendamiseks viis argumenti:
   
               —
            
            
               rikuti olulist menetlusnormi ja Euroopa Liidu põhiõiguste harta artiklit 27 (mis reguleerib töötajate õigust olla informeeritud ja ära kuulatud), sest personalieeskirjade komitee jäi ametnike personalieeskirjade muutmisest kõrvale;
            
         
               —
            
            
               rikuti omandatud õiguste austamise põhimõtet, õigusnormide ajalise kohaldamisala valdkonna põhimõtteid ja õiguskindluse põhimõtet;
            
         
               —
            
            
               rikuti õiguspärast ootust;
            
         
               —
            
            
               rikuti võrdse kohtlemise põhimõtet ning
            
         
               —
            
            
               rikuti proportsionaalsuse põhimõtet.